Til Bolius

30. Marts gik vi i jorden med et typehus firma. Vi overtager huset om 1 uge men fik i dag en ekstra regning på næsten 40.000 kr for sand. Vi har hjemtaget lånet, da vi oprindeligt skulle have overtaget på nuværende tidspunkt.

Huset er 181 kvm og de har skrevet at de fjerner 30 cm jord. Firmaet havde sat 40m3 af til sandpude men har brugt 224 m3. Altså næsten 6 gange så meget.

Kontrakten siger blot: Evt. Ekstra sand afregnes efter mængde.

Vi har intet hørt om det ekstra forbrug før nu og har derfor ikke haft mulighed for at tage det med i lånet.

For det første har de jo allerede i tilbuddet afsat alt for lidt sand - de havde boreprøverne inden tilbuddet blev underskrevet.

Vi har ikke vidst hvor meget sand der gik til et hus og gik ud fra at de havde styr på det, som professionelle?

Hvordan er vi stillet? Kan de godt kommer her 6 måneder senere og forlænge næsten 40.000 kr. mere?

Venlig hilsen Sidsel


Ekstraregninger efter vi er i gang med byggeriet - er det fejl eller bare dårlig stil?
Hej Sidsel

Jeg tør næsten gætte på hvilket typehusfirma der er tale om her, men jeg kan tage fejl.

Jeg hører det med jævne mellemrum at der kommer disse ekstraregninger, og det er i den grad dårlig stil.

Det er muligt, at der i kontrakten er taget et forbehold for dette sandforbrug, men at komme med det her 6 mdr. senere, er som sagt enormt dårlig stil.

Men sådan rent kontraktmæssigt, så kan det være svært for byggefirmaet og dets underentreprenør, at kende de eksakte forhold. Og denne risiko er og bliver jeres. Men derfra til og så det forhold at sætte for lidt af fra start, og så komme med denne regning nu, det er som sagt enorm dårlig stil.

Hvordan I reelt står kan jeg desværre ikke afgøre, uden at kende detaljerne i det hele.

Normalt skal ekstraregninger jo godkendes af jer FØR de udføres. Men lige når det kommer til jordarbejder er det lidt af en gråzone.

Kontakt gerne en advokat med speciale indenfor dette felt, for at få lidt hjælp.

Held og lykke med det.

